CELEX: 62020TN0304
Language: ro
Date: 2020-05-20 00:00:00
Title: Cauza T-304/20: Acțiune introdusă la 20 mai 2020 – Molina Fernández/SRB

27.7.2020   
            
            
               RO
            
            
               Jurnalul Oficial al Uniunii Europene
            
            
               C 247/32
            
         
      Acțiune introdusă la 20 mai 2020 – Molina Fernández/SRB
      (Cauza T-304/20)
      (2020/C 247/43)
      Limba de procedură: spaniola
      
         Părțile
      
      
         Reclamantă: Laura Molina Fernández (Madrid, Spania) (reprezentant: S. Rodríguez Bajón şi A. Gómez-Acebo Dennes, avocaţi)
      
         Pârât: Comitetul unic de rezoluție
      
         Concluziile
      
      Reclamanta solicită Tribunalului anularea decizie atacate.
      
         Motivele și principalele argumente
      
      Prezenta acțiune este îndreptată împotriva Deciziei SRB/EES/2020/52 a Comitetului unic de rezoluție din 17 martie 2020 de stabilire a necesității de a acorda o compensație acționarilor și creditorilor în legătură cu care au fost luate măsurile de rezoluție privind Banco Popular Español S.A..
      În susținerea acțiunii, reclamanta invocă trei motive.
      
                  1.
               
               
                  În primul rând, reclamanta consideră în mod întemeiat că Raportul de evaluare 3 nu a fost întocmit de un expert cu adevărat independent, astfel cum impune articolul 20 alineatele (16)-(18) din Regulamentul (UE) nr. 806/2014 al Parlamentului European și al Consiliului din 15 iulie 2014 de stabilire a unor norme uniforme și a unei proceduri uniforme de rezoluție a instituțiilor de credit și a anumitor firme de investiții în cadrul unui mecanism unic de rezoluție și al unui fond unic de rezoluție și de modificare a Regulamentului (UE) nr. 1093/2010 (JO 2014, L 225, p. 1).
               
            
                  2.
               
               
                  În al doilea rând, reclamanta consideră în mod întemeiat că Raportul de evaluare 3 este nelegal întrucât metoda de analiză utilizată de Deloitte este greșită, ceea ce a condu-o la concluzii de asemenea greșite care au consecințe extrem de prejudiciabile pentru reclamantă, care este lipsită fără motiv și injust de despăgubirea la care are dreptul.
               
            
                  3.
               
               
                  În al treilea rând, evaluarea 3 pornește de la o premisă greșită privind situația financiară a Banco Popular la momentul rezoluției sale.